cyanic-selkie/wikianc huggingface dataset:
Fotograf
I moderne tid
I takt med den moderne teknologiutviklingen har faget fotografi således også utviklet seg. Fotografer blir tildels kategorisert som kunstfotograf, pressefotograf, bryllupsfotograf, portrettfotograf, naturfotograf, reklamefotograf, eiendomsfotograf, og lignende. Dagens fotografer spesialiserer seg for å møte konkurransen fra smarttelefoner og teknologiske nyvinninger. Ved spesielle anledninger som konfirmasjoner og bryllup engasjeres ofte yrkesfotografer som har spesialisert seg på slike begivenheter.
Boris Nemtsov
Boris Jefimovitsj Nemtsov (russisk: ; født 9. oktober 1959 i Sotsji, død 27. februar 2015 i Moskva) var en russisk politiker som var landets visestatsminister fra 1997 til 1998, med særlig ansvar for energisektoren. Han var medgrunnlegger av det russiske politiske partiet Unionen av høyrekrefter og var en frittalende kritiker av Vladimir Putin. Nemtsov ble skutt og drept på åpen gate i Moskva 27. februar 2015.
Tidlig liv
Fra 1976 til 1981 studerte Nemtsov fysikk ved Universitetet i Gorkij. I 1985 forsvarte han doktorgraden sin («Koherente interaksjonseffekter mellom bevegende strålingskilder»), og frem til 1990 jobbet han som forsker ved Institutt for radiofysikk i Gorkij.
Natella Krasnikova
Krasnikova vant en olympisk bronsemedalje i landhockey under Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Krasnikova spilte fem kamper og scoret seks mål i OL-turneringen.
Boris Nemtsov
Tidlig liv
I 1986, i kjølvannet av Tsjernobyl-ulykken, organiserte han en protestbevegelse i hjembyen sin mot byggingen av et kjernekraftverk i regionen. Kraftverket ble ikke bygget.
Frans I
Frans/Franciscus/Franziskus I kan vise til til flere personer:
Boris Nemtsov
Politisk karriere
Nemtsov startet sin politiske karriere ved å stille til valg for Sovjetunionen folkedeputertkongress i 1989, men ble ikke valgt inn. Neste år ble han imidlertid valgt inn i parlamentet for Russlands øverste sovjet, der han deltok i koalisjonen for reform. I lovgivende komite arbeidet Nemtsov med jordbruksreform og liberaliseringen av handel med utlandet.
I november 1991 ble han utnevnt til guvernør i hjemregionen Nizjnij Novgorod, og han ble gjenvalgt ved folkeavstemning i desember 1995. Politikken hans var preget av markedreformer.
I desember 1993 ble Nemtsov valgt inn i Det russiske føderasjonsrådet, overhuset i det russiske parlamentet. I kampanjen sin ble han støttet av Russlands valg og Jabloko, de viktigste liberale partiene i landet.
I mars 1997 ble han førstevisestatsminister med spesielt ansvar for reformer i energisektoren. Nemtsov var blitt en populær politiker og sommeren 1997 ga meningsmålingene Nemtsov over 50% støtte som potensiell presidentkandidat. Den politiske karrieren hans fikk seg imidlertid et slag i forbindelse med den russiske finanskrisen i 1998 og som del av Tsjubajs' gruppering ble Nemtsov presset til å gå av.
Ved dumavalget i desember 1999 kom Nemtsov tilbake som en av grunnleggerne av Unionen av høyrekrefter, en liberaldemokratisk koalisjon som fikk nær 6 millioner stemmer, eller 8,6 % av stemmene. Etter Sergej Kirijenkos avgang i mai 2000 ble Nemtsov leder for koalisjonen.
Arrestasjonen i 2010
Den 31. desember 2010 ble Nemtsov arrestert sammen med andre opposisjonsledere under en demonstrasjon mot statlige restriksjoner. Han ble dømt til 15 dager i fengsel den 2. januar 2011.
Arrestasjonen av Nemtsov ble fordømt av de amerikanske senatorene John McCain og Joe Lieberman, samt av Amnesty International, som beskrev ham som en samvittighetsfange. Nemtsov klagde til Den europeiske menneskerettsdomstolen, som ifølge advokaten hans, umiddelbart aksepterte hans klage og ble enig om å behandle saken. Den 6. desember 2011 ble Nemtsov igjen arrestert, sammen med minst hundre andre demonstranter.
Privatliv
Nemtsov var gift og hadde fire barn.
Calhoun County (Mississippi)
Calhoun County er et fylke i den amerikanske delstaten Mississippi. Det ble grunnlagt i 1852. Det samlede arealet er 1,523 km², hvorav 4 km² er vann.
Fylkeshovedstaden er Pittsboro.
Bell 214
Bell 214 er et amerikansk helikopter, utviklet for Iran som en forbedret variant av Bell 205. Bell 214A fløy første gang 13. mars 1974, og 287 av denne varianten ble levert til Iran hvor den fikk navnet «Isfahan». Iran fikk også levert 39 Bell 214C redningshelikoptre, og en kontrakt for ytterligere 400 Bell 214A ble tegnet før revolusjonen satte en stopper for leveringen av disse. En kommersiell utgave ble også produsert som Bell 214B BigLifter.
Alemaz Samuel
Alemaz Samuel (født 5. juli 1999) er en etiopisk friidrettsutøver som konkurrerer i mellomdistanseløp. Hun ble juniorverdensmester på 1500 meter i 2018, og vant 3000 meter sammenlagt under IAAF World Indoor Tour 2019.
2017
Samuel deltok i Shanghai Golden Grand Prix 2017, og kom der på tiendeplass på 1500 meter, og hun kom på sjetteplass under FBK Games i Hengelo. Hun deltok i Juniorafrikamesterskapet i friidrett 2017, og fikk der bronse på 1500 meter, bak Joyline Cherotich fra Kenya og Fantu Worku fra Etiopia. Hun kom på andreplass på 1500 under to stevner i Belgia i juli; Meeting international de la province de Liège og KBC Night of Athletics.
2018
Hun vant 1500 meter under IFAM Indoor 2018, og kom på fjerdeplass under Copernicus Cup. Under det etiopiske U20-mesterskapet i friidrett fikk hun sølv på 1500 meter. I juli vant hun 1500 meter under Junior-VM i friidrett 2018 i Finland, litt over sekundet foran Miriam Cherop fra Kenya.
2019
Hun deltok i IAAF World Indoor Tour 2019, og vant der 3000 meter i to av stevnene, og vant 3000 meter under IAAF World Indoor Tour 2019 sammenlagt med 27 poeng.
Londonforsamlingen
London Assembly («Londonforsamlingen») er en folkevalgt institusjon som har oppsyn med Stor-Londons myndigheter. Den fungerer i stor grad som en lovgivende forsamling og har myndighet til å granske borgermesteren, foreta undersøkelser, endre budsjettet og stifte politikkforslag.
Jordyn Barratt
Jordyn Barratt (født 28. desember 1998) er en amerikansk rullebrettkjører.
Hun representerte USA under Sommer-OL 2020 i Tokyo, hvor hun ble nummer 11 i park.
Kleinprofil
Kleinprofil er betegnelsen på størrelsen (tunneltversnittet) på de eldste U-Bahn-linjene i Berlin – linjene U1, U2, U3 og U4. Vognbredden er 2,3 meter som svarer til bredden på sporvognene på begynnelsen av 1900-tallet. På linjer med Kleinprofil kan det ikke kjøres vogner som trafikkerer linjer med Großprofil.
Det finnes to forbindelser mellom dette nettet og nettet med Großprofil. Den ene er mellom Klosterstraße på U2 i retning nordover mot Alexanderplatz og går gjennom den såkalte Waisentunnel som også forbinder U5 og U8. Den ble åpnet i 1952 og heter Klostertunnel. Den andre er mellom stasjonene Deutsche Oper på U2 og Richard-Wagner-Platz på U7.
Wuyuan
Wuyuan kan være:
Shaxi
Shaxi  (kinesisk: 沙溪镇) er en by og en storkommune i byprefekturet Zhongshan i provinsen Guangdong i Folkerepublikken Kina. Den dekker et areal på 55 kvkm og har en befolkning (2006) på 162 000, hvorav 100 000 er arbeidere tilflyttet fra landets indre.
Bergen lufthavn, Flesland
Bergen lufthavn, Flesland (IATA: BGO, ICAO: ENBR) er en lufthavn som ligger på Flesland, drøyt 20 kilometer sør for Bergen sentrum i Vestland fylke. Lufthavnen ble ferdigstilt i 1955. Flesland er Norges nest største lufthavn, etter Oslo lufthavn, Gardermoen. I 2013 passerte antall reisende for aller første gang over 6 millioner passasjerer. Den viktigste destinasjonen er Oslo, som har 20 daglige avganger (gjennomsnitt i 2022) hver vei med Boeing 737-fly. Det er Europas femte mest trafikkerte linje etter antall avganger. Drøyt 3 millioner passasjerer reiste innenriks fra Flesland i 2008, mesteparten til og fra Oslo lufthavn, Gardermoen.
Bygging og vekst
De første skrittene mot en flyplass på Flesland ble tatt i 1937, da deler av kystgården Flesland ble ekspropriert av kommunen. I 1952 vedtok myndighetene at en flyplass skulle bygges på Flesland. Terminalbygget fra 1955 ble tegnet av arkitekt Halfdan B. Grieg. Flesland skulle konstrueres med en rullebane på 2 990 meter. Den opprinnelige flyplassen ble hovedsakelig finansiert av NATO.
Shaxi
Det er beregnet at ca. 70 000 utenlandskinesere kan spore sine røtter tilbake til Shaxi.
Bergen lufthavn, Flesland
Bygging og vekst
Ett år etter åpningen opplevde Flesland en gjennomgående god vekst i passasjertrafikken. I startfasen ble det startet tre daglige flyvninger fra Bergen til Oslo. Ikke lenge etter ble det opprettet en daglig rute til Stavanger. To dager i uken korresponderte flyet til Stavanger også med videre fly til London og Amsterdam. Nordover fortsatte daværende Vestlandske Luftfartsselskap å fly til byene i Møre og Romsdal og til Trondheim. SAS opererte på den tiden mesteparten av trafikken og tilbød tur til Trondheim, via Oslo for samme pris.
Shaxi
Byen er et av de ledende produksjonssentra for fritidsklær i verden, med stor produksjon av blue jeans og skjorter av forskjellig slag. En av verdens største handelsmesser for casual wear arrangeres her årlig, Chinese International Casual Wear Trade Show (中国休闲服装博览会).
Bergen lufthavn, Flesland
Bygging og vekst
En ny terminal åpnet i 1988. Denne ble også tegnet av samme arkitekt, Halfdan B. Grieg. Den ble konstruert med 11 gater med jetbroer, nummerert 21–32. Bare tre år senere, i 1991, stod dagens kontrolltårn ferdig, bygget mellom helikopterterminalen og flyterminalen. Etter utvidelsen i 2017 opererer den eldre delen av terminalen per i dag med utenriksflygninger, også med taxfree-butikker og et lite utvalg av serveringstilbud. Denne delen av flyplassen fungerer ikke som en egen terminal, men som en del av den nye terminalen.
Senere utvidelser
I 2009 gjennomførte Avinor på Bergen lufthavn en plan- og designkonkurranse for utvidelse av terminalbygget, slik at flyplassen skulle kunne håndtere forventet trafikkvekst. Vinner ble Nordic Office of Architecture med sitt konsept «Vingespenn». Basert på vedtak i styremøte i desember 2010 ba styret i Avinor administrasjonen i T3-prosjektet, om å jobbe videre med skisseløsninger for brukerne på flyplassen. Forslaget som styret i Avinor anbefalte å utrede videre i prosjektet, skulle oppfylle en kapasitet på 7,5 millioner passasjerer.
Shaxi
Arbeidsforholdene ved fabrikkene her ble utsatt for kritisk granskning i dokumentarfilmen China Blue i 2006.
Bergen lufthavn, Flesland
Senere utvidelser
I desember 2012 vedtok styret i Avinor å starte de forberedende arbeidene. Dette var tilrettelegging av nødvendige arealer og infrastruktur som ville gjøre det mulig å ferdigstille et nytt terminalbygg i 2017. Det endelige byggevedtaket kom i mars 2014, og i 21. mai 2014 la statsminister Erna Solberg ned grunnsteinen til det nye terminalbygget på Flesland. Bygget ble for første gang tatt i bruk 17. august 2017, og løste kapasitetsproblemene ved flyplassen.
Den nye delen av terminalen har en kapasitet på 7,5 millioner passasjerer med et areal på 85 000 m2. Kostnadsrammen for utbyggingen ble på drøyt 3,6 milliarder kroner.
Kunsten utenfor den nye terminalen er laget av den islandske kunstneren Ragnar Kjartansson. Den består av ordet "BERGEN?" i lysende gule bokstaver. Bokstavene er 5,5 meter høye, hvor hver bokstav veier 2,5 tonn.
Flyselskaper og destinasjoner
På lufthavnen omfatter Norwegian, SAS og Widerøe det meste av innenriks- og utenriksnettet for passasjertrafikk.
Transport til og fra flyplassen
Lufthavnen har flere buss- og taxiholdeplasser og en endestasjon for Bybanen.
Birkebeinerne (TV-program)
Birkebeinerne er en norsk realityserie som gikk på TVNorge i 2007. Her skulle åtte nordmenn med innvandrerbakgrunn trenes opp i å gå på ski. Målet var å gjøre dem rede til å delta i det legendarisk Birkebeinerrennet. Synnøve Skarbø var programleder, mens Pål Gunnar Mikkelsplass, Anette Bøe og Trude Dybendahl var trenere. Programmet gikk på søndager.
Ingen av deltakerne fikk imidlertid sjansen til å gå Birken siden kraftig uvær gjorde at det ble avlyst det året.
Vignettmusikken til programmet var produsert av Henning Dyngvold. Melodien er Edvard Grieg - Anitras dans.
Stoa
Stoa, er en overdekket søylehall som i antikkens greske og romerske byer flankerte agoraen eller den åpne markeds- og samlingsplass.
Spesielt kjennes den malte stoa, Stoa poikile, i Athen, hvor Zenon fra Kition i det 3. århundre f.Kr. la fram sin filosofi. Zenons filosofi kalles stoisisme etter stedet.
Siffrey Point
Siffrey Point er et lavt, steinete nes som stikker ut fra nordkysten av Trinityhalvøya i Antarktis. Det ligger 11 km vest-nordvest for Cape Dubouzet, 4 km øst-sørøst for Prime Head og 9 km nordvest for Mount Bransfield. Det ble navngitt som Cap Siffrey av kaptein Jules Dumont d'Urville i 1838. Han oppkalte neset etter M. Sifray, rektor ved Collège de Toulon, der Dumont d’Urvilles sønn Jules var student.
Etter en undersøkelse utført av FIDS fra Base D i oktober 1946, ble navnet Kapp Siffrey feilaktig brukt om Prime Head, og denne feilen ble oversett først av britiske UK-APC i 1949 og senere også av amerikanske US-ACAN i 1952. Ved hjelp av nye flyfoto tatt av FIDASE i 1956–57 klarte imidlertid landmålere i FIDS å identifisere Dumont d’Urvilles nes (som ikke var Prime Head), og i 1964 aksepterte både UK-APC og US-ACAN navnet Siffrey Point. På to argentinske kart eksisterer punktet som Punta Black og Punta Negra, mens på et annet kart fra 1958 har det fått navnet Cabo Negro. Sistnevnte er den varianten som ble akseptert av Argentinas geografiske leksikon utgitt i 1970. Det chilenske kartleksikonet fra 1974 brukte navnet Punta Negra.
Retur
Typer returer
Returer deles inn i to hovedkategorier: «Offensive returer», der returen tas av en spiller fra angripende lag, og «defensive returer», der forsvarende lag får tak i returen. Alle returer som går i kurven blir defensive returer siden forsvarende lag har rett til ballen etter en scoring, men likevel er også de fleste returer som ikke går i kurven også defensive fordi defensive spillere ofte er i bedre posisjon eller nærmere kurven. Offensive returer fører til en scoringsmulighet til for det angripende laget. Laget kan score direkte eller ved å sette opp en ny angrepstaktikk. Lagreturer blir gitt til et lag som får tak i ballen etter et bomskudd mot kurven. En lagretur blir aldri gitt til en bestemt spiller, og er kun en formalitet. Ifølge reglene i basketball må det bli tatt retur på alle skudd som ikke går i kurven uansett om en spiller kontrollerer ballen eller ikke.
Returer blir gitt til den første spilleren som får tak i ballen eller til en spiller som suksessfullt hindrer ballen i å gå i kurven. Det er mange viktige faktorer for gode returtakere, og de mest vanlige er høyde og styrke. Fordi høyde er så viktig er det som oftest centere og power forwarder som tar returer. Likevel finnes det noen mindre spillere som er gode returtakere, slik som Jason Kidd, som spiller som point guard for Dallas Mavericks. Han tok flest returer av alle New Jersey Nets-spillerne i to sesonger da han spilte for dette laget. Gode returtakere må også ha god presisjon. God spenst kan også være viktig, men ikke nødvendig. Spillere som Larry Bird og Bobby Jones var gode returtakere, men ble aldri kjent for sin spenst. Bird sa en gan: «De fleste returer blir tatt under kurven. Det er der jeg får mine.» Det er også viktig at spillere posisjonerer seg godt for å få tak i en retur. Dette blir i hovedsak gjort ved å bokse ut. Siden kjempingen om returer ofte kan være veldig fysisk, blir returer ofte sett på som en av de hardeste jobbene innenfor spillet.
Bokse ut
Å bokse ut er en teknikk spm blir brukt når en spiller skal ta retur i basketball. En spiller bokser ut en motspiller ved å stelle seg mellom motspilleren og kurven. Denne handlingen blir også kalt «blokke ut». Et lag kan bli bokset ut av flere spillere som bruker denne teknikken for å stoppe andre spillere i å få tak i returen.
Eksterne lenker
Rebound
ISO 3166-2:BT
ISO 3166-2:BT er Bhutans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Bhutan er det definert koder for 20 Dzongkhag.
Hver kode består av to deler, atskilt av en bindestrek. Første del er BT, ISO 3166-1 alfa-2-koden for Bhutan. Andre del er to sifre, med unntak av Gasa og Trashiyangtse, som bruker to bokstaver i stedet. Første siffer angir hvilken sone distriktet ligger i:
Fartsgrenser i Bulgaria
Fartsgrenser i Bulgaria er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet.
For motortrafikkveier er den generelle fartsgrensen 120 km/t, mens motorveier har 140 km/t som fartsgrense. Tidligere var høyeste fartsgrense på bulgarske motorveier bare 130 km/t, men dette ble i 2012 økt til 140 km/t, dog kun på de beste og nyeste motorveistrekningene.
Søvnparalyse
Søvnparalyse, også kalt søvnlammelse, er en tilstand med midlertidig, total eller delvis lammelse av kroppen (paralyse) rett etter at en person våkner eller er i ferd med å falle i søvn. Anfallet kan også medføre syns- og hørselshallusinasjoner.
Beskrivelse og forklaring
Fysiologisk er tilstanden nært beslektet med paralysen som oppstår som en naturlig del av REM-søvn, «paradoksal søvn» med raske øyebevegelser. Søvnparalyse oppstår når hjernen våkner fra en REM-tilstand, men kroppen fortsetter å være lammet. Dette fører til at personen er lys våken, men ute av stand til å røre seg. Personen kan også oppleve hallusinasjoner, både via syn, hørsel og berøring, samt fornemmelser og overbevisninger for eksempel om at noe ukjent er til stede i rommet.
Som oftest tolker pasienten søvnparalysen som et mareritt eller en drøm. Hallusinasjoner av uvirkelige gjenstander og skapninger i et ellers kjent soverom vil støtte denne antagelsen.
Mange mennesker som opplever søvnparalyse jevnlig lider også av narkolepsi, men forskning viser også at de fleste vil oppleve søvnparalyse en eller to ganger i løpet av livet.
Søvnparalysen kan vare fra noen sekunder til noen minutter, men man vil sjelden ha noe realistisk tidsopplevelse i denne tilstanden.
I folketroen
I gamle dager trodde enkelte at disse opplevelsene var virkelige. Det oppsto derfor myter om at hvis man ikke oppførte seg skikkelig, ville det komme et troll eller en heks for å straffe deg om natten. Særlig kjent er forestillingene om «å bli ridd av en mare» og mareritt. På grunn av paralysen føles kroppen gjerne tung, som om noen sitter på brystet eller ryggen, og det kan være vanskelig å puste.
Søvnparalyse kan også være en årsak til opplevelser av å bli besøkt eller bortført av overnaturlige krefter, som romvesener og spøkelser.
Hypnagog og hypnopomp
Fremmedordet «hypnagogi» (hypnagogie , tysk Hypnagogie og engelsk hypnagogia) kan brukes om overgangen mellom våken tilstand og søvn. Adjektivet «hypnagog» betegner det som skjer når en person sovner eller døser. Hypnagoge hallusinasjoner (på fransk halucinations hypnagogiques) er hallusinasjoner som kan forekomme rett før en sovner. De er harmløse, men kan være skremmende.
På samme vis kan «hypnopompi» (på engelsk hypnopompia) brukes om tilstanden når en våkner opp. Hypnopompe hallusinasjoner er sansebedrag ved oppvåkning.
Betegnelsen «hypnagogi» skal stamme fra en atikkel av den franske kulturhistorikeren Alfred Maury (1817–1892) fra 1848. Begge betegnelsene ble videre kjent gjennom den engelske poeten Frederic William Henry Myers (1843–1901).
Enkelte mener imidlertid at det er unødvendig å skille mellom innsovning og oppvåkning i denne sammenhengen, og bruker «hypnagog» om begge bevissthetstilstandene. Hypnagoge sansebedrag ble først beskrevet av Jules Baillarger (1809–1890) i Frankrike og Wilhelm Griesinger (1817–1869) i Tyskland omkring 1845.
Milan Vápenka
Milan Vápenka (født 4. mai 1943, død 1. februar 2013) var en tsjekkisk volleyballspiller.
Han representerte Tsjekkoslovakia under Sommer-OL 1972 i München, hvor han ble nummer 6.
Derung
Derung (哈尼族 pinyin: Hānízú) er ett av de aller minste av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 7.426 av dem i Kina, for det meste i det autonome fylke Gongshan for derung- og nu-folkene og i det autonome prefektur Nujiang Lisu, begge nordvest i provinsen Yunnan.
Jan Kielland
Jan Kielland (født 2. oktober 1923, død 9. oktober 1995 i Tanzania) var en norsk entomolog som særlig utmerket seg ved sitt arbeid på dagsommerfugler fra Tanzania.
Livsløp
Kielland fattet tidlig interesse for dagsommerfugler og samlet på dem mesteparten av livet. I 1945 avbrøt han sin utdannelse og reiste til den nåværende Tanzania for å hjelpe sin bror med å drive en kaffe-farm der. Han var bosatt i Tanzania i nærmere 30 år, og tilbrakte også senere mye tid i landet. Mye av tiden livnærte han seg ved gruvedrift etter glimmer, men gav opp denne driften da den ikke lenger lønte seg.
Gjennom hele sin tid i Tanzania arbeidet Kielland intenst med å studere landets rike fauna av dagsommerfugler. Han var kjent for sine lange og krevende innsamlingsreiser til avsidesliggende deler av landet. Jan Kiellands vitenskapelige hovedverk er boken Butterflies of Tanzania, som han publiserte i 1990. Kielland omkom i en trafikkulykke i Tanzania i 1995. Han beskrev mange nye taksa og har flere arter av sommerfugler og biller oppkalt etter seg. Han store sommerfuglsamling er deponert ved African Butterfly Research Institute i Nairobi.
Mise en place
Mise en place er et fransk uttrykk som betyr at alt er på plass, og innen gastromien betyr dette at alle ingredienser, redskaper og så videre er beredt slik at det bare er for kokken å sette i gang. Mise en place er en del av forberedelsene for profesjonelle kokker.
Maud Angelica Behn
Maud Angelica Behn (født 29. april 2003 på Rikshospitalet i Oslo) er det eldste barnet til prinsesse Märtha Louise og Ari Behn og det eldste barnebarnet til kong Harald og dronning Sonja av Norge.
Hun er nummer fem i arverekken til Norges trone, etter sin mor. Hun ble nasjonalt kjent for talen hun holdt i sin fars begravelse og ga senere ut sin første bok. Hun er oppkalt etter sin tippoldemor dronning Maud.
Mise en place
Dette gjelder fremfor alt:
Brighton Zeuner
Brighton Zeuner (født 14. juli 2004) er en amerikansk rullebrettkjører.
Mise en place
Konseptet fikk antagelig et gjennombrudd på kokken Auguste Escoffier, han som også er kjent for å utvikle brigadesystemet innen kjøkkendriften.
Maud Angelica Behn
Høsten 2022 deltok hun i Maskorama på NRK, der hun røk ut etter noen runder og måtte avsløre at det var hun som gjemte seg bak «Dandy»-kostymet.
Brighton Zeuner
Hun representerte USA under Sommer-OL 2020 i Tokyo, hvor hun ble nummer 12 i park.
Maud Angelica Behn
Biografi
Høsten 2009 begynte hun på Steinerskolen i Bærum.
Hun fikk Tara-prisen i 2020 for sin tale i sin far Ari Behns bisettelse.
I 2021 ga hun ut boken Tråder av tårer på Juritzen Forlag. Boken kapret førsteplassen på Boklista for skjønnlitteratur i Uke 42 (2021).
Ragnarock (samleboks)
Ragnarock er en samleboks (DVD+2CD) med diverse artister med opptak fra Ragnarock-festivalen i 1973 og 1974.
Samleboksen ble utgitt 20. april 2009 på Universal Norge, og inneholdt den originale kinofilmen fra Ragnarockfestivalen i 1973 på èn DVD (med 5:1 og stereolyd) og to CD-er. Den ene med remastret lyd fra LP-en fra 1973, samt tre bonuslåter fra EP-en, dessuten, en CD med lydopptak fra konserten i 1974. Opptakene til sistnevnte har aldri tidligere vært utgitt. DVD-ens lyd- og billedspor ble restaurert og digitalisert i en komplisert gjenoppbyggingsprosess. En av lydrullene var gått tapt da filmmaterialet fra Centralfilm AS ble reddet i siste liten før avhenting til Grønmo.
I DVD-ens bonusmateriale er det, i tillegg til noen tidlige musikkvideoer og en del reklamefilmer fra 1970- og 1980-tallet, lagt inn et intervju med regissør Arne Philip Fraas og direktør Knut-Jørgen Erichsen i Centralfilm AS.
Sir
Sir er en engelsk ærestittel og tiltaleform.
Den ble tidligere brukt som høflig tiltalemåte blant likemenn (uten personens navn), men brukes nå vanligvis for å tiltale en mann med høyere rang eller status (for eksempel en lærer, en monark eller militæroffiser), som kommersiell tiltalemåte overfor kunder, i formell korrespondanse, eller overfor fremmede. Den tilsvarende tiltalemåten for kvinner er madam.
Sir er også den korrekte til- og omtalemåten av riddere og baronetter, brukt med personens fornavn eller fulle navn, men aldri med slektsnavnet alene. Den tilsvarende tiltaleformen for kvinner er Dame. En person som ikke er undersått under den britiske monarken, som mottar et adelskap, bruker ikke denne tiltalemåten.
Ordet er avledet fra fransk sieur (herre), som opprinnelig er fra latinsk senior.
Hendra Purnama
Hendra Purnama (født 12. november 1997) er en indonesisk bueskytter.
Han representerte Indonesia under Sommer-OL 2016 i Rio de Janeiro, der han ble utslått i første runde i den individuelle konkurransen.
Madeleine Larcheron
Madeleine Larcheron (født 24. januar 2006) er en fransk rullebrettkjører.
Hun representerte Frankrike under Sommer-OL 2020 i Tokyo, hvor hun ble nummer 13 i park.
Fartsgrenser i Danmark
Fartsgrenser i Danmark er 50 km/t innen tettbygde strøk, 80 km/t utenfor tettbygde strøk og 130 km/t på motorveier, med mindre noe annet er skiltet.
For tyngre kjøretøy, kjøretøy med slep og visse andre spesielle grupper kjøretøy, gjelder ytterligere fartsbegrensninger.
Natalja Bykova
Natalja Viktorovna Bykova (russisk: Наталья Викторовна Быкова født 17. august 1958) var en sovjetisk landhockeyspiller som deltok i de olympiske leker 1980 i Moskva.
Bykova vant en olympisk bronsmedalje i landhockey under Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Bykova spilte fem kamper i OL-turneringen.
Carroll County (Mississippi)
Carroll County er et fylke i den amerikanske delstaten Mississippi. Det ble grunnlagt i 1833. Det samlede arealet er 1,643 km², hvorav 17 km² er vann. Fylket er oppkalt etter Charles Carroll of Carrollton, den lengstlevende av underskriverne til USAs uavhengighetserklæring.
Fylkeshovedstaden er Vaiden og Carrollton.
Countyet tilhører geografisk og kulturelt Mississippi Delta.
Lasse Virén
Lasse Virén (født 22. juli 1949) er en tidligere finsk langdistanseløper.
Lasse Virén vant OL-gull på både 5000 og 10000 meter i München i 1972 og i Montreal i 1976. Under 10000-meterløpet i 1972 falt han halvveis, men reiste seg og kom til mål som vinner på ny verdensrekord. Samme år ble han kåret til verdens fremste friidrettsutøver. Han deltok også i Sommer-OL 1980 og ble nummer fem på 10000 meter, en plassering han også fikk i maratonløpet i Montréal i 1976. I europamesterskapet i 1974 tok han bronse på 5000 meter.
Siden 1999 har Lasse Virén vært representant i den finske riksdagen.
Andreas Jynge
Andreas Grimelund Jynge (født 3. september 1870 i Skien, død 13. juni 1955) var en norsk dikter og embetsmann, blant annet byråsjef i Arbeidsdepartementet (fra 1912) og jernbanedirektør (1919–37).
Andreas Jynge utga to diktsamlinger, "Viser og Vers" (1896) med dikt for barn og "Egne veie" (1903). Blant hans mest kjente dikt er Mot kveld (Alle de duggvaate blomster...), og Efter en Sommerfugl, begge tonsatt av Agathe Backer-Grøndahl. Agathe Backer Grøndal satte toner til en rekke av hans dikt. Han ga i 1947 ut novellesamlingen "Hester i fjellet". Han var aktiv i Norsk Travselskap, som informasjonssekretær og stambokfører,og var slik med på å redde den gamle norske kaldblodshesten. Han skrev om hest i "Våre hester", foruten diverse småstykker.
Han var også aktiv når det gjaldt bildende kunst, og var en periode formann i Oslo Kunstforening 1928–30, men fraba seg gjenvalg da han fikk motbør i styret om forhandlinger med   det nybygde "Kunstnernes hus" i Oslo.
Andreas Jynge var sønn av overlærer ved Hamar katedralskole, Anton Henrik Jørgen Hirschholm Jynge og Augusta Johanne Grimelund, og dattersønn av biskop i Nidaros Andreas Grimelund. Han var gift med Esther Lind Jynge. De hadde to barn, Ester Horn, gift med Kristian Horn, og Gert Jynge.
Slavi Trifonov
Slavi Trifonov (bulgarsk: Слави Трифонов), egentlig Stanislav Todorov Trifonov (Станислав Тодоров Трифонов), (født 18. oktober 1966 i Pleven) er en bulgarsk talk show-vert, underholder, sanger, skuespiller og TV-produsent.
Trifonov har siden 2000 hatt talk showet Slavis show (Шоуто на Слави) på TV-kanalen bTV, et populært timeslangt underholdningsprogram sendt hver ukedag på kveldstid.
Boogie Till You Puke
Dette er bandets første plate med vokalist Bjørn Müller. Plata ble utgitt på LP, CD og kassett av Mercury Records i 1988. I 2004 ble den re-utgitt på CD av FaceFront. Denne CD-en inneholdt fire bonuslåter.
CD-en kom i en 2-pakk (rock pack) med Coming Down Hard-plata.
Bonusspor (FaceFront 2004)
Bonussporene på FaceFront utgivelsen er innspilt mellom 1987 – 1990
Johann Jacob Tischbein
Johann Jacob Tischbein (1725–1791) var en tysk maler.
Liv og virke
Tischbein var den sjette sønnen til bakeren Johann Heinrich Tischbein (1682–1764). For å skille Tischbein fra andre kunstnere i samme slekt, gikk han under navnet Lübecker Tischbein.
Nevøen Johann Heinrich Wilhelm Tischbein, også kjent under navnet Goethe-Tischbein, fikk sin første opplæring av Johann Jacob.
Ella K. Okstad
Ella Kristine Okstad (født 15. oktober 1973) er en norsk illustratør og grafisk designer. Hun har særlig tegnet til barnebøker, blant annet Pitbull-Terje av Endre Lund Eriksen. I 2003 utgav hun Hans og Fritjof : den store overraskelsesdagen, en billedbok med egen tekst.
Okstad har utdannelse fra Kent Institute of Art and Design i England der hun var ferdig i 2000. Hun bor og arbeider i Trondheim.
Dao (Yongzhou)
Dao (kinesisk: 道县; pinyin: Dào Xiàn) er et fylke i byprefekturet Yongzhou i provinsen Hunan i Folkerepublikken Kina.
Det hadde i 1999 en folkemengde på 655,190 innbyggere.
Massakeren i Dao 1967
I 1967 fant det sted massemord i fylket Dao i perioden 13. august til 17. oktober. Av de 4519 dødsofre ble 4193 direkte drept, mens 326 ble tvunget til selvmord.
Dette var det største storskala massemordet under kulturrevolusjonen. Nesten 90 prosent av de drepte ble brennemerket som «klassefiender», det vil si som tilhørende en av de såkalte fem kategorier (godseiere, rike bønder, kontrarevolusjonære, «slette elementer» eller høyretilhengere) eller var deres familiemedlemmer.
Kulturminner
Yuchanyan-funnstedet fra steinalderen (Yuchanyan yizhi, 玉蟾岩遗址) ble i 2001 oppført på Folkerepublikken Kinas liste over kulturminner.
Pentanodes
Pentanodes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske små, spinkle, gulbrune og svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er jevnbrede, med et lyst tverrbånd.
Levevis
Larvene utvikler seg i død ved.
Utbredelse
Slekten finnes i det sørvestlige USA og på Cuba.
Ladysmith Black Mambazo
Ladysmith Black Mambazo er en sørafrikansk mannskor/sang-gruppe som synger i de lokale vokalstilene isicathamiya og mbube. Gruppen fremfører sangene a capella og regnes som en gruppe innen musikksjangeren verdensmusikk.
De ble kjent internasjonalt etter å ha sunget med Paul Simon på albumet Graceland fra 1986, og har vunnet flere priser, inkludert fem Grammy Awards, de dedikert sin femte Grammy til avdøde tidligere president Nelson Mandela. Ladysmith Black Mambazo ble dannet av Joseph Shabalala i 1960 og ble en av Sør-Afrikas mest produktive og kjente artister, de har mottatt gull- og platina plater for utgivelsene sine. Gruppen ble et mobilt senter for sørafrikansk kulturarv gjennom sin afrikanske urfolks musikk, isicathamiya.
Starten
Joseph Shabalala dannet Ladysmith Black Mambazo i 1964, han hadde en drøm om å fremføre isicathamiya-harmonier (isicathamiya er den tradisjonelle musikken til zulu-folket).
Etter deres lokale suksess ved bryllupsseremonier og andre sammenkomster, deltok Shabalala i isicathamiya konkurranser. Gruppen ble beskrevet som "så god" at de til slutt ble nektet å delta i konkurransene, men ønsket velkommen til å underholde ved konkurransene. Selv om de hadde oppstart som isicathamiya gruppe i 1964, hadde de sunget sammen siden på begynnelsen av 1950-tallet. De ga ut sitt første album, Amabutho, i 1973, som solgte til gullplate og var det første albumet av en svart musiker eller gruppe fra Sør-Afrika som gjorde det. De påfølgende albumene deres fikk også gull- eller platinaplater. Etter utgivelsen av sitt andre album, Imbongi også i 1973, ble de profesjonelle sangere.
I 1976 konverterte Shabalala til kristendommen og en rekke religiøst materiale kom nå inn i gruppens repertoar. Mambazos første religiøse album, Ukukhanya Kwelanga, ble gitt ut like etterpå.
I 1981 var gruppen så populære at apartheidregjeringen tillot medlemmene å reise til Köln i Tyskland som en del av en sørafrikansk folkemusikkfestival. Gruppen turnerte i Vest-Tyskland og var også med i et TV-program. Året etter reiste gruppen tilbake til Tyskland for å underholde i et quizprogram på TV, noe som førte til at de fikk flere forespørsler om liveopptredener.
Paul Simon
I 1985 reiste Paul Simon til Sør-Afrika i håp om å samarbeide med afrikanske musikere på hans album Graceland. Simon snakket personlig med Shabalala og etter mye diskusjon reiste gruppen til London for å synge på albumet.
Den første innspillingen var "Homeless" hvor musikken og refrenget ble komponert av Simon, Shabalala komponerte Zulu-introduksjonen og hoveddelen (ikke-engelsk) i sangen. De sang også på "Diamonds on the Soles of Her Shoes" og "You Can Call Me Al". Simon tok med gruppen til New York City for å opptre på Saturday Night Live, hvor de fremførte "Diamonds ..." før albumet eller sangen ble gitt ut. Graceland ble utgitt i slutten av 1986, og selv om både Joseph Shabalala og Paul Simon ble anklaget for å ha brutt den kulturelle boikotten av Sør-Afrika, ble albumet en stor suksess og solgte 16 millioner eksemplarer. Dette banet veien for Ladysmith Black Mambazos internasjonale popularitet.
Suksessen med Graceland og påfølgende konsertturer førte til mange turnéer for gruppen som fortsetter den dag i dag. Ladysmith Black Mambazo drar på konsertturer rundt om i verden i seks måneder eller mer hvert år.
Etter Graceland var Simon produsent for deres første album for den amerikanske utgivelse på Warner Brothers Records, Shaka Zulu (1987). Shaka Zulu vant Grammy Award for beste tradisjonelle folkemusikk album i 1988. Ytterligere to plater ble spilt inn for Warner Brothers Records i USA: Journey of Dreams (1988) og Two Worlds, One Heart (1990). På sistnevnte album spilte gruppen samen med The Winans, Julia Fordham og George Clinton.
Videre suksess og drapet på et medlem
Fra det første albumet Amabutho i 1973 og frem til 1991 hadde Ladysmith Black Mambazo gitt ut ytterligere 30 album.
I 1988 var Ladysmith Black Mambazo med i Michael Jacksons film Moonwalker, hvor de fremførte "The Moon Is Walking" (en forkortet versjon av sangen "Lindelani"). Ladysmith Black Mambazo ble også omtalt i Sesame Street sangen "Put Down the Duckie", og "The African Alphabet". I 1988 sang Ladysmith Black Mambazo "Mbube" under åpningssekvensen i Eddie Murphy filmen Coming to America (Amerika for mine føtter), men sangen ble ikke utgitt på filmalbumet.
De var i Sveits i 1991 og spilte inn "Passage To Promise" på Andreas Vollenweider sitt album Book of Roses.
Slutten på apartheid
Apartheid ble offisielt opphevet i Sør-Afrika i 1991, men demokratiske valg startet ikke før i 1994.
Frigivelsen av Nelson Mandela etter 27 års fengsel førte til en albumutgivelse, Liph 'Iqiniso i 1993.
Mandela uttalte offentlig kort tid etter løslatelsen at medlemmene av Ladysmith Black Mambazo var "Sør-Afrikas kulturambassadører". Etter Mandelas ønske opptrådde Ladysmith Black Mambazo under fredspriskonserten i Oslo i 1993. De sang også ved president Mandelas innvielse i mai 1994, og også senere på bursdagsfeiringen hans.
I 1996 var de med på Dolly Partons album Treasures, hvor de sammen sang en versjon av Cat Stevens "Peace Train". De var også med Parton på en opptreden på en amerikansk TV hvor de fremførte sangen. I 1999 samarbeidet gruppen med den irske popgruppen B*Witched på singelen "I Shall Be There", som ble nummer 13 på UK Singles Chart.
En filmdokumentar om Ladysmith Black Mambazo, med tittelen "On Tiptoe: Gentle Steps to Freedom", ble utgitt i 2000. Filmen ble nominert til Oscar for beste dokumentar (kortfilm) i 2001, men vant ikke. Filmen fikk en pris for beste korte dokumentar av International Documentary Association 2001.
Women Of Mambazo
I 2001 grunnla konen til Joseph Shabalala, Nellie Shabalala, damekoret/sang-gruppen Women Of Mambazo som på samme måte som Ladysmith Black Mambazo fremførte zulu-sanger. Nellie Shabalala var forsanger i gruppen. Dette hadde lenge vært en drøm for ekteparet, nå fikk de sjansen til å reise rundt og opptre på samme sener.
Women Of Mambazo hadde som mål å bringe et kvinnelig perspektiv til det tradisjonelle zulu repertoaret, sangkamp, ​​tro og kjærlighet i den kraftige, a capella stilen kalt iscathemiya.
Tragedien rammet dem i mai 2002, da en maskert snikmorder skjøt og drepte Nellie Shabalala (30 år) og skadet Joseph Shabalala, som prøvde å beskytte henne. Hendelsen skjedde på en parkeringsplass til en kirke og Joseph Shabalalas sønn Vivian Nkosinathi ble anklaget for å ha fått en leiemorder til å myrde stemoren Nellie. Under rettssaken vitnet Nkosinathi om at det sørafrikanske politiet hadde tilbudt en form for amnesti hvis han ville involvere sin egen far i drapet.
Women Of Mambazo ga ut albumet Mamizolo 18 oktober 2002, albumet var nesten ferdig da Nellie Shabalala ble drept og ble ferdigstilt som en hyllest til henne.
Flere album, konserter og samarbeid
Ladysmith Black Mambazo hadde startet innspillingen av albumet Wenyukela før drapet. Arbeidet stoppet opp, men ble senere gjenopptatt og albumet utgitt i 2003. Albumet ga gruppen dens andre Grammy Award.
Josephs Shabalala bror Ben Shabalala ble drept i en forstad til Durban i juni 2004.Han var tidligere medlem av gruppen, men hadde pensjonert seg i 1990 etter drapet på Headman Shabalala.
Long Walk to Freedom, en feiring av gruppens 45 år, ble utgitt i 2006. På albumet har gruppen med seg mange kjent artister, inkludert Zap Mama, Sarah McLachlan, Melissa Etheridge, Joe McBride, Natalie Merchant, Emmylou Harris og Taj Mahal samt sørafrikanske musikere som Lucky Dube, Phuzekhemisi, Bhekumuzi Luthuli, Nokukhanya, Thandiswa, Vusi Mahlasela og Hugh Masekela. Albumet ga gruppen deres 13. Grammy Award nominasjon, selv om det ikke vant Grammy prisen, viste det at gruppens kreative evner fortsatt ble anerkjent.
I 2006 samarbeidet gruppen med Josh Groban på hans tredje studioalbum, Awake. Sangene, "Weeping" og "Lullaby", inneholdt en tydelig sørafrikansk innflytelse. Etter dette begynte gruppen i 2006 å jobbe med Mavis Staples i et samarbeid på Staples nye album We'll Never Turn Back i 2007. Et konseptalbum med temaer knyttet til borgerrettighetsbevegelsen på 1950- og 1960-tallet.
Oktober 2006 fremførte Ladysmith Black Mambazo en utsolgt konsert i New Yorks berømte Carnegie Hall. Her var det gjesteopptredener av Sarah McLachlan, Natalie Merchant, Mahotella Queens, Vusi Mahlasela og Pete Seeger. Ladysmith Black Mambazos utgivelse fra 2007, Ilembe, oppnådde stor suksess rundt om i verden.
Det hadde vært mange spørsmål om når grunnlegger, komponist og forsanger Joseph Shabalala skulle trekke seg fra gruppen. Januar 2008 ga Shabalala en uttalelse om dette der han fortalte om drømmen han hadde hatt på begynnelsen av 1960-tallet. Han fortalte om den eventyrlige reisen han hadde opplevd med Ladysmith Black Mambazo, blant annet fremhevet han å gleden ved å få Grammy Awards og å følge Nelson Mandela til Norge for å motta Nobels fredsprisen. Han kunngjorde at når tiden kom ville hans yngste sønn Thamsanqa overta som leder for Ladysmith Black Mambazo.
I 2008 spilte de inn "Many Rivers to Cross" live med Ali Campbell. Samme år vant gruppen SAMA-prisen for beste tradisjonelle a cappella album for Ilembe og i 2009 vant de Grammy prisen for beste tradisjonelle verdensmusikkalbum, det var gruppens tredje Grammy pris.
I januar 2011 ga gruppen ut en innspilling med barnesanger, Songs from a Zulu Farm, det hadde de ikke gjort siden Gift Of The Tortoise i 1994. Songs from a Zulu Farm mottok noen av de beste anmeldelsene gruppen noensinne hadde fått, og ble blant de fem beste i "Best World Music Releases" 2011. Det ble også nominert til en Grammy pris, men vant ikke. Det ble også nominert til beste album i 2011 ved South African Music Awards.
Livealbumet Singing for Peace Around the World kom i 2013 og var dedikert til det sørafrikanske ikonet og tidligere president Nelson Mandela. Albumet ga dem den fjerde Grammy prisen.
Ladysmith ga ut en hyllest til Joseph Shabalalas avdøde kone i 2014, Always with Us. Samme år kom også albumet Music from Inala: Aa Zulu Ballet som er ballettmusikk. I 2014 fikk de også SAMA-prisen Lifetime Achievement Award.
I 2017 ble albumet Songs of peace & love or kids & parents around the world nominert til Grammy pris for beste barnealbum. De var også med på Wouter Kellerman sitt album Samsara, sammen med The Soweto Gospel Choir.
Songs from Lindiwe er en samling sanger som opprinnelig ble fremført av Ladysmith Black Mambazo i et sceneshow kalt Lindiwe, i 2019. Albumet er studioinnspilt versjoner av sangene. De ga også ut en singel, "Halo sana (Buya Mama)", sammen med Unathi.
I februar 2020 døde Joseph Shabalala i Pretoria i en alder av 79 år.
Fortsettelsen
Ladysmith Black Mambazo fortsetter og turnere og spille inn musikk.
I 2020 ga de ut en singel, "With God Everything Is Possible", sammen med Charlie Peacock og "Rainforest" sammen med Dance gruppen Sainte Barbe.
Sofja Kovalevskaja
Sofja Vasiljevna Kovalevskaja (russisk Софья Васильевна Ковалевская, opprinnelig Sofja Vasiljevna Korvin-Krukovskaja; født i Moskva, død  i Stockholm) var en russisk matematiker. I 1889 ble hun den første kvinnelige professor i matematikk noensinne, da hun fikk en professorstilling ved Stockholms universitet.
Kovalevskaja var en kvinne med mange sider, og hadde betydning ikke bare innen matematikk. Hun hadde også suksess med sine Barndomserindringer, som ble publisert i 1889. Hun var dessuten politisk svært bevisst, og kjempet aktivt for kvinners rett til utdannelse.
Bakgrunn
Sofja Vasiljevna Korvin-Krukovskaja ble født som den andre datteren til Elisabeth Fjodorovna (født Schubert) og general Vassilij Vassilijevitsj Korvin-Krukovskij. Hennes mor var en kvinne med god dannelse, som hadde giftet seg med den tjue år eldre offiseren for å komme seg vekk fra foreldrenes hjem.
Som vanlig var i hennes samfunnslag i datidens Russland, ble oppdragelsen av henne overlatt til en guvernante. Foreldrene sine så hun bare under måltidene, og på grunn av aldersforskjellen hadde hun heller ikke mye kontakt med søsknene sine – søsteren Anjuta var sju år eldre og broren Fedja fem år yngre. Senere ble Anjuta likevel hennes nærmeste fortrolige, og takket være henne fikk Sofja kontakt med en intellektuell ungdomsbevegelse i Russland, de såkalte nihilistene, som også kjempet for kvinnefrigjøring, og som hjalp Sofja med å oppfylle drømmen om å studere i utlandet.
Da Sofja var åtte år gammel, tok faren avskjed fra hæren og familien flyttet til landstedet Palibino i dagens Hviterussland. Her fikk hun også en ny guvernante, Miss Smith fra England, en svært restriktiv person, som fra nå av hadde ansvaret for Sofjas oppdragelse og utdannelse.
Matematikk på veggene i barnerommet
Sonjas interesse for matematikk ble ikke vekket av hennes lærer, men på en helt annen og uvanlig måte. Da godset Palibino ble pusset opp, viste de seg at tapetet i barnerommet ikke lenger strakte til. Da det ville være for dyrt å skaffe nye tapeter, ble veggene i rommet ganske enkelt dekket med papir som hadde blitt funnet i husets loftsbod. Dermed ble Sofjas rom tapetsert med notater fra en forelesning i differensial- og integralregning, som hennes far hadde fulgt i sin ungdom. I timevis kunne hun se på disse uforståelige og hemmelighetsfulle tegnene, og hun forsøkte uten hell å forstå betydningen av dem.